**Међународна сарадња Србије**

**(прочитати странице уџбеника 147-149 и одговорити на питања стр. 149.)**

**– Глобализација** је светски процес који представља повезивање и међународну сарадњу држава ради стварања демократског друштва и тржишне привреде.

-Глобализација **може бити територијална** (међународна сарадња и повезивање мањих територија – рагија или група држава), **економска** (сарадња међу државама за стварање услова за слободан проток робе, услуга, капитала на светском тржишту ***Међународни монетарни фонд***, ***Светска банка***), **политичка** (стварање међународних политичких савеза ради очувања слободног кретања људи, робе, услуга, капитала и информација) итд.

- У међународним односима Србија тежи стабилној и уравнотеженој политици која је заснована на доследној примени Повеље Уједињених Нација (УН) – принципа равноправности, једнакости, очувања мира и безбедности, поштовања људских права и слобода, солидарности и слично.

- Србија има активну улогу у глобалним процесима, раду Организације Уједињених Нација (ОУН) и европској сарадњи и на тај начин остварује политичку, економску, културно-просветну и научно-технолошку сарадњу са другим државама и регионалним групацијама.

– ОУН је настала крајем 2. светског рата као добровољна међународна организација држава за очување мира у свету. Основана је 26.06.1945. године у Сан Франциску и тада је Повељу потписало 50 држава. Данас има 193 државу чланицу. Ова организација пружа помоћ државама у свету у очувању мира, борби против сиромаштва, болести, неписмености, остваривању људских права и слобода и слично.

-Сарадња Србије са ОУН је разграната и разноврсна. Србија има сталну мисију у Њујорку, сталну делегацију у Женеви и сталну делегацију при Организацији за просвету, науку и културу (УНЕСКО) у Паризу.

- ЕУ је „мотор“ преображаја Европе и носилац европских интеграционих процеса. Њеним постепеним проширењем недовољно развијене земље источне и јужне Европе добијају нова и позитивна обележја. Начин привређивања и живот људи приближава се европском систему вредности.

- ЕУ подстиче сарадњу између држава чланица и нечланица (међудржавна – сарадња подунавских земаља, међурегионална, међугранична – Дунав за 21. век Србија-Румунија-Бугарска, Дрина-Сава-Мајевица: Босна и Херцеговина (Република Српска)-Србија-Хрватска).

* **Посетите страницу <https://www.shtreber.com/Geografija-za-osmi-razred> има занимљивих ствари.**
* **Посетите обавезно страницу <https://online.seterra.com/en/vgp/3007> на којој можете вежбати где се која држава налази. Називи држава су на енглеском језику, па можете на овај начин вежбати и њега. Уз помоћ ове игрице ће те научити где се која држава налази и заставе држава Европе.**

**НАПОМЕНА !!! Косово и Метохија су саставни део Републике Србије и овде је грешком приказано као одвојени део, супротно Уставу наше државе Републике Србије !!!**

* **Усликане одговоре на питања и преписане тезе у свесци слати на мој e-mail: sizor@sbb.rs, а остала комуникација је преко Vibera.**